Návrh
  
ZÁKON

z .................2004,

ktorým sa mení a dopĺňa zákon č. 80/1997 Z.z. o Exportno-importnej banke Slovenskej republiky v znení neskorších predpisov

Národná rada Slovenskej republiky sa uzniesla na tomto zákone:

Čl. I

     Zákon č. 80/1997 Z.z. o Exportno-importnej banke Slovenskej republiky v znení zákona č. 336/1998 Z.z. a zákona č. 214/2000 Z.z. sa mení a dopĺňa takto:

1.	V § 1 ods. 3 sa za slovo „politikou“ vkladajú slová „a v súlade s  medzinárodnými záväzkami, ktorými je viazaná“.

2.	§ 2 znie:
„§ 2

      Eximbanka nie je bankou, poisťovňou ani zaisťovňou podľa osobitných predpisov.^1)“.

Poznámka pod čiarou k odkazu 1 znie:
„1) Zákon č. 483/2001 Z. z. o bankách a o zmene a doplnení niektorých zákonov v znení neskorších predpisov.
       Zákon č. 95/2002 Z. z. o poisťovníctve a o zmene a doplnení niektorých zákonov v znení neskorších predpisov.“.

3.	V § 4 písmeno i) znie:
„i)   komerčným   rizikom   riziko   nezaplatenia    pohľadávky vývozcu súvisiace s vývozom vzniknuté v krajine   zahraničného  odberateľa,  v  tretej krajine alebo v Slovenskej republike, najmä z dôvodu platobnej neschopnosti,“.

4.	V § 4 sa za písmeno  i)  vkladajú nové písmená j) a  k), ktoré znejú:    
„j)  obchodovateľným    rizikom    komerčné riziko alebo politické riziko,   ktoré  možno  zaisťovať na medzinárodnom zaisťovateľskom trhu  súkromného úverového zaistenia za podmienok bežných na medzinárodnom  zaisťovateľskom trhu,                                                                                                                                                                      
          k)  neobchodovateľným   rizikom    komerčné riziko alebo politické riziko,   ktoré   nemožno   zaisťovať na trhu súkromného úverového zaistenia za podmienok bežných na  medzinárodnom  zaisťovateľskom trhu,”.
 
Doterajšie písmená j) a k) sa označujú ako písmená l)  a m).
  
5.	 Poznámka pod čiarou k odkazu 2  znie:
„2) Zákon č. 311/2001 Z.z. Zákonník práce v znení neskorších predpisov.“. 

6.	V § 6 ods. 2 písmeno g) znie:
„g) schvaľuje pravidlá tvorby a použitia rezerv,“.

7.	V § 6 ods. 3 sa na konci pripájajú tieto slová: „a po dohode s ministerstvom
        schvaľuje podmienky úverového poistenia Eximbanky“.

8.	V § 7 odsek 6 znie: 
„(6)  Uvoľnením funkcie generálneho riaditeľa, námestníkov generálneho riaditeľa a ďalších členov Rady banky pred skončením  funkčného  obdobia, sa skončí  ich funkčné obdobie. Vymenovaním generálneho riaditeľa, námestníkov generálneho riaditeľa a  ďalších  členov  Rady  banky do funkcie  začína  plynúť  nové funkčné obdobie.“.  

9.	Poznámky pod čiarou k odkazom 3 a 4 znejú:
 „3) § 2 ods. 1 zákona č. 483/2001 Z.z.
  4) § 2 ods. 5 zákona č. 483/2001 Z.z..“.

10.	V § 18 sa vypúšťa odsek 4.

11.	 V § 22 ods. 3 sa na konci pripájajú tieto slová: „po dohode s ministerstvom“.

12.	V § 23 odseky 1 a 2 znejú: 
“(1)  Eximbanka môže v súlade so zaisťovateľskými metódami  
        a)  dať sa  pri   poisťovaní   zaistiť   zaisťovateľmi   na   tuzemskom a   medzinárodnom   zaisťovateľskom   trhu, 
b)	 zaisťovať obchodné aktivity vývozcov súvisiace s vývozom. 
       (2) Pri  činnostiach  podľa  odseku 1  vstupuje Eximbanka do zmluvných vzťahov s právnickou  osobou  vykonávajúcou  zaistenie  alebo  poistenie  za   účelom  delenia  rizík    vzniknutých     s   vykonávaním    poistenia   a  zaistenia podľa   tohto zákona.“.

13.	V § 23 ods. 3 sa na konci pripájajú tieto slová: „po dohode s ministerstvom“.

14.	Poznámka  pod  čiarou  k  odkazu 7 znie:  
„7) § 3 ods. 1 písm. b) prvý bod zákona č. 240/2001 Z.z. o orgánoch štátnej správy v colníctve.“.

15.	V § 24  ods. 5 písm. d)  sa vypúšťajú  slová „podľa osobitného predpisu“ vrátane odkazu 11 a poznámky pod čiarou k odkazu 11.

16.	V § 24  ods. 5 písm. e) sa  vypúšťajú  slová „podľa osobitného predpisu“ vrátane odkazu 12 a poznámky pod čiarou k odkazu 12.

17.	§ 25  znie:

 „§ 25

Eximbanka je povinná dodržiavať pravidlá obozretného podnikania Eximbanky, ktoré určí ministerstvo.“.

18.	V § 30  ods. 1 písmeno c) znie:
„c) fond na krytie obchodovateľných rizík,“.

19.	V § 30  ods.  2 písmeno c) znie:
„c) fond na krytie neobchodovateľných rizík,“.

20.	Za § 30 sa vkladajú  § 30a a 30b, ktoré znejú: 

„ § 30a
Rezervy

(1) Eximbanka tvorí
a) rezervy z poisťovacích činností
1.	technickú rezervu na poistné budúcich období,
2.	technickú rezervu na poistné plnenie,
3.	technickú rezervu na vyrovnávanie mimoriadnych rizík,
4.	ďalšie technické rezervy,  
b) ostatné rezervy. 

(2)Technické rezervy podľa odseku  1 písm. a) sa používajú na úhradu záväzkov Eximbanky  voči poisteným, ak nie sú uspokojené zo zaistenia. 

(3)	Ďalšie technické rezervy podľa odseku 1 môže Eximbanka vytvárať, ak záväzky voči poisteným nie je možné uhradiť z rezervy podľa odseku 1 písm. a) prvom  až treťom bode.
  
§ 30b

(1)	Technická rezerva na poistné budúcich období sa tvorí z tej časti predpísaného poistného, ktorá sa vzťahuje na budúce účtovné obdobie. Jej výška sa určuje ako súhrn technických rezerv vypočítaných podľa jednotlivých poistných zmlúv. 

(2)	Technická rezerva na poistné plnenie je určená na poistné plnenie z poistných udalostí
a)	nahlásených do konca bežného účtovného obdobia,  ktoré neboli v tomto účtovnom období vybavené,
b)	vzniknutých a nenahlásených v bežnom účtovnom období.

(3)	Výška technickej rezervy na poistné plnenie sa určuje ako súhrn technických rezerv na poistné plnenie vypočítaných pre jednotlivé poistné udalosti.  Ak výšku technickej  rezervy na poistné plnenie  nemožno určiť uvedeným spôsobom, použijú sa matematickoštatistické metódy.

(4)	Technická rezerva na vyrovnávanie mimoriadnych rizík sa tvorí z časti poistného a je určená na vyrovnávanie výkyvov vo výplatách poistných plnení budúcich rokov. Technická rezerva na vyrovnávanie mimoriadnych rizík  sa určuje  metódou kvalifikovaného odhadu, a to podľa objemu poistného a poistného rizika, vyplývajúceho z uzavretých poistných zmlúv a spôsobu ich zaistenia.

(5)	Podrobnosti tvorby a použitia rezerv určujú pravidlá tvorby a použitia rezerv Eximbanky  schválené Radou banky.“.
 
21.	 Poznámka pod čiarou k odkazu 5 znie: 
„5) Zákon č. 466/2002 Z.z. o audítoroch a Slovenskej komore audítorov.“.

22.	 Poznámka pod čiarou k odkazu 13 znie:       
„13) Zákon č. 431/2002 Z.z. o účtovníctve v znení zákona č. 562/2003 Z.z.“.

23.	V § 36 sa vypúšťa  odsek 5.
Doterajšie odseky 6 až 12 sa označujú ako odseky 5 až 11.

24.	V  § 37  ods. 1 sa na konci pripájajú tieto vety: 
„Tieto  informácie  je  Eximbanka  povinná  chrániť  pred zneužitím, vyzradením, poškodením,   zničením,   stratou  alebo odcudzením. Tieto  informácie môže Eximbanka    poskytnúť   tretím osobám len  s  predchádzajúcim písomným súhlasom  dotknutého   klienta alebo na jeho písomný  pokyn. Za porušenie mlčanlivosti sa nepovažuje poskytovanie   informácií  v súhrnnej podobe, z ktorých nie je zrejmý názov banky, poisťovne, zaisťovne, meno a priezvisko klienta.“.  

25.	V § 37 sa za odsek 2 vkladá nový odsek 3, ktorý znie: 
„(3)Za porušenie mlčanlivosti sa nepovažuje poskytnutie informácií o klientoch Eximbanky na písomné vyžiadanie najmä bánk  alebo poisťovní, s ktorými má Eximbanka uzatvorené zmluvy týkajúce sa bankových činností a poisťovacích činností  a požadované informácie sú nevyhnutné na realizáciu  týchto zmlúv.“.

Doterajšie odseky 3 až 7 sa označujú ako odseky 4 až 8.

26.	Poznámky pod  čiarou k odkazu 17 a 18 znejú: 
„17) § 91 ods. 4  zákona č. 483/2001 Z.z. 
18) Zákon č. 395/2002 Z.z. o archívoch a registratúrach a o doplnení niektorých  zákonov v znení zákona č. 515/2003 Z.z.“.

27.	Za § 41 sa vkladá § 41a, ktorý znie:

„§ 41a

      Týmto  zákonom  sa  preberajú právne  akty Európskych  spoločenstiev  a Európskej únie
      uvedené v prílohe.“.

28.	Za § 42a sa vkladá § 42b,  ktorý znie:

„§ 42b

(1)Osoby, ktoré podľa doterajších predpisov vykonávajú funkciu guvernéra, viceguvernéra alebo ďalšieho člena Rady banky, sa od účinnosti tohto zákona považujú za generálneho riaditeľa, námestníka generálneho riaditeľa a ďalšieho člena Rady banky podľa tohto zákona.
	  
(2)Podmienky úverového poistenia Eximbanky vydané podľa doterajších predpisov sa považujú za podmienky vydané  v súlade s týmto zákonom.

(3)Pri tvorbe a použití rezerv v roku 2004 sa postupuje v súlade s § 30a.“.

29.	Slová „guvernér“ a „viceguvernér“ vo všetkých tvaroch sa v celom texte zákona nahrádzajú slovami  „generálny riaditeľ“ a „námestník generálneho riaditeľa“  v príslušnom tvare.

Čl. II

Tento zákon nadobúda účinnosť   1. decembra  2004